CELEX: 32015D1085
Language: lv
Date: 2015-07-02 00:00:00
Title: Komisijas Īstenošanas lēmums (ES) 2015/1085 (2015. gada 2. jūlijs) par pasākumu, ar ko Zviedrija saskaņā ar Eiropas Parlamenta un Padomes Direktīvu 2006/42/EK aizliedz laist tirgū uzņēmuma Hammars Verkstad AB ražotus malkas skaldītājus Hammars vedklipp 5,5 hk un Hammars vedklipp 7,5 hk (izziņots ar dokumenta numuru C(2015) 4428) (Dokuments attiecas uz EEZ)

4.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 175/124
            
         KOMISIJAS ĪSTENOŠANAS LĒMUMS (ES) 2015/1085
   (2015. gada 2. jūlijs)
   par pasākumu, ar ko Zviedrija saskaņā ar Eiropas Parlamenta un Padomes Direktīvu 2006/42/EK aizliedz laist tirgū uzņēmuma Hammars Verkstad AB ražotus malkas skaldītājus Hammars vedklipp 5,5 hk un Hammars vedklipp 7,5 hk
   
   
      
         (izziņots ar dokumenta numuru C(2015) 4428)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 17. maija Direktīvu 2006/42/EK par mašīnām un ar kuru groza Direktīvu 95/16/EK (1), un jo īpaši tās 11. panta 3. punktu,
   tā kā:
   
               (1)
            
            
               Zviedrija informēja Komisiju par pasākumu, ar ko tā aizliedz laist tirgū uzņēmuma Hammars Verkstad AB (adrese: Lustebo 40, SE-790 20 Grycksbo, Sweden) ražotus malkas skaldītājus Hammars vedklipp 5,5 hk un Hammars vedklipp 7,5 hk.
            
         
               (2)
            
            
               Malkas skaldītāji bija marķēti ar CE zīmi saskaņā ar Direktīvu 2006/42/EK.
            
         
               (3)
            
            
               Zviedrija norādīja, ka šis pasākums veikts tāpēc, ka malkas skaldītāji neatbilst būtiskām veselības aizsardzības un drošības prasībām, kas izklāstītas Direktīvas 2006/42/EK I pielikuma 1.1.2. punktā (Drošības integrācijas principi) un 1.3.7. punktā (Kustīgās daļas), jo iekārtām nav aizsargelementu vai aizsargierīču, kas aizsargātu pret kustīgo daļu radītajiem riskiem.
            
         
               (4)
            
            
               Komisija aicināja uzņēmumu Hammars Verkstad AB iesniegt savus komentārus par Zviedrijas veikto pasākumu.
            
         
               (5)
            
            
               Uzņēmums Komisijai atbildēja, ka ripzāģis, kurā apvienots gan zāģis, gan īpašs baļķu skaldītājs, operatoram rada daudz mazāku ievainojuma risku. Komisija lūdza, lai ražotājs saistībā ar atbilstības novērtējumu iesniedz apliecinošus dokumentus, kas pamatotu argumentu par riska klasifikāciju. Atbilde nav saņemta.
            
         
               (6)
            
            
               Pēc Zviedrijas iesniegto pierādījumu izskatīšanas tika konstatēts, ka uzņēmuma Hammars Verkstad AB (adrese: Lustebo 40, SE-790 20 Grycksbo, Sweden) ražotie malkas skaldītāji Hammars vedklipp 5,5 hk un Hammars vedklipp 7,5 hk neatbilst būtiskām veselības aizsardzības un drošības prasībām, kas noteiktas Direktīvā 2006/42/EK, un šī neatbilstība rada nopietnus ievainojumu riskus lietotājiem. Tāpēc jāsecina, ka Zviedrijas veiktais pasākums ir pamatots,
            
         IR PIEŅĒMUSI ŠO LĒMUMU.
   1. pants
   Pasākums, ar ko Zviedrija aizliedz laist tirgū uzņēmuma Hammars Verkstad AB (adrese: Lustebo 40, SE-790 20 Grycksbo, Sweden) ražotus malkas skaldītājus Hammars vedklipp 5,5 hk un Hammars vedklipp 7,5 hk, ir pamatots.
   2. pants
   Šis lēmums ir adresēts dalībvalstīm.
   
      Briselē, 2015. gada 2. jūlijā
      
         
            Komisijas vārdā –
         
         
            Komisijas locekle
         
         Elżbieta BIEŃKOWSKA
      
   
   
      (1)  OV L 157, 9.6.2006., 24. lpp.